en fi af af af nl af af af af af af af af nl af af af af nl
Die jaar loop vinnig ten einde. Die kinders is klaar met hulle skooleksamens en ons kan nie wag dat die welverdiende ruskans aanbreek nie.
Voordat jy toesluit en vertrek is dit belangrik dat jy ‘n kontrole lys het om te verseker dat jy al die nodige voorsorgmaatreels getref het om jou eiendom te beveilig teen enige ongewenste gebeurlikhede.
Om jou te help met jou beplanning vir ‘n sorgvrye vakansie het APBCO ‘n kortlys opgestel van aspekte wat oorweeg moet word voor jy vertrek:
Indien jy dit nog nie gedoen het nie  laai die MY POLICY TOEP af. Dis ‘n waardevolle metgesel. Dit bevat al die telefoon nommers wat jy sal benodig in ‘n noodgeval. Dit bevat ook die nommer van jou nooddiens indien jy langs die pad gestrand raak. Jy het ook toegang tot jou polis besonderhede, sou dit nodig wees om ‘n dringende eis in te dien.
Gaan die knippe en slotte na van alle vensters en deure en maak seker dis in werkende orde. Moet nie troeteldieringange en die deur tussen die garage en huis oorsien nie.
Oorweeg die ontkoppelling van die ontvangstoestel in jou motorhuis en gebruik eerder die meganiese slot.
Trek die elektriese proppe uit die muurverbindings uit om waardevolle elektroniese toerusting soos rekenaars, klanktoerusting ens. te beskerm teen weerlig en piekspannings. Diskonnekteer ook die internet- skakeling na die rekenaars.
Maak seker alle elektriese toestelle is afgeskakel di. oond, stoof, koffiemaker ens.
Draai watertoevoerkrane toe soos die een na die wasmasjien om oorstroming te voorkom.
Oorweeg die huur van ‘n oppasser vir die huis en troeteldiere. Die beste manier om te sorg dat jou huis veilig is en jou troeteldiere versorg is, is om iemand betroubaar te kry om na die laasgenoemdes om te sien.
Hou die tuin netjies. Skelms kan gou agterkom as die gras lank is, die bossies toeneem en ander plante onbeheerst groei veral as jy ‘n toegewyde tuinier is en die tuin normaalweg altyd netjies is. Huur iemand om na die tuin om te sien as jy beplan om lank weeg te wees.
Verstel jou geysertermostaat of skakel dit af. Dit kan uitgawe op jou elektrisiteitsverbruik spaar.
Maak jou asblikdromme leeg. Dit kan voorkom dat jy skielik oorval word met plaaginsekte met jou terugkeer.
Kopiereg © *2016* *APBCO Makelaars*, Alle regte voorbehou.
U kry hierdie nuusbrief omrede u 'n kliënt van APBCO is.
Verwyder my van die lys:  Wysig my epos adres:
APBCO groep FSP's is goedgekeurde finansiële diensteverskaffers